Imtella' Mejju 30, 2021 In-numru ta' każijiet attivi tal-Covid-19 issa huwa ta' 68 wara li fl-aħħar 24 siegħa feġġew erba' każijiet ġodda u fiequ tlieta. Bejn ilbieraħ u llum ma ġiet rappurtata ebda mewt relatata mal-pandemija biex in-numru ta' dawk li mietu waqt li kienu pożittivi baqa' 419. Il-każijiet il-ġodda feġġew minn 2,279 'swab test' li tellgħu t-total ta' testijiet s'issa għal 925,042 u dak tal-każijiet totali għal 30,533. In-numru ta' persuni li skont l-awtoritajiet tas-saħħa rkupraw mill-virus issa huwa ta' 30,046. Sal-bieraħ kienu ngħataw 512,214 doża tal-vaċċin bi 316,224 ikunu l-ewwel doża. In-numru ta' dawk li huma vaċċinati kompletament issa laħaq il-205,221.